2013 בישראל

2013 בישראל (ה'תשע"ג – ה'תשע"ד) היא השנה שבה ציינה מדינת ישראל 65 שנים להקמתה.

הנהגה

אירועים בולטים 

 9 בינואר – שלג יורד בהרים החל בגולן וכלה במצפה רמון.
 22 בינואר – התקיימו הבחירות לכנסת התשע עשרה כאשר רשימת הליכוד ישראל ביתנו הובילה עם 31 מנדטים.
 12 בפברואר – פרשת בן זיגייר: רשת הטלוויזיה האוסטרלית ABC פרסמה תחקיר בו צוין לראשונה כי האזרח האוסטרלי בן זיגייר, אשר החזיק גם באזרחות ישראלית, שימש כסוכן המוסד לפני שנכנס לכלא בישראל וכי הוא תלה עצמו בתאו שבבית סוהר איילון ב-15 בדצמבר 2010. יממה לאחר הפרסום הראשוני בכלי התקשורת באוסטרליה, הוסרו בישראל חלקים מצו איסור הפרסום אודות פרשת בן זיגייר ומדינת ישראל אישרה שבשירות בתי הסוהר בישראל הוחזק (בזהות בדויה מטעמי ביטחון) אזרח ישראלי-אוסטרלי אשר התאבד במעצר.
 5 במרץ – נחילי ארבה פולשים לישראל ממצרים, מיליוני פרטים על פי ההערכות, ונזק של מאות אלפי שקלים.
 12 במרץ – התרסקות מסוק AH-1 קוברה ליד קיבוץ רבדים. שני אנשי צוות אוויר נהרגו בתאונה.
 20–23 במרץ - נשיא ארצות הברית ה-44 ברק אובמה עורך ביקור של ארבעה ימים בישראל וברשות הפלסטינית.
 22 במרץ – יחסי טורקיה–ישראל: בתיווכו של נשיא ארצות הברית ברק אובמה ראש ממשלת ישראל בנימין נתניהו מתקשר לראש ממשלת טורקיה רג'פ טאיפ ארדואן, מתנצל בפניו על תקרית המרמרה, ומציע פיצוי למשפחות ההרוגים. בשיחה זו, החליטו השניים על נירמול היחסים והחזרת השגרירים לפעילות.
 21 באפריל – הסכם שמיים פתוחים: הכנסת אישרה את הסכם "שמיים פתוחים". חברות התעופה הישראליות ביטלו עשרות טיסות על מנת לגרום לביטול ההחלטה.
 20 במאי – במהלך מסע נקמה בסניף בנק הפועלים בבאר שבע ישראלי תושב העיר רצח ארבעה בני אדם ולבסוף התאבד.
 18 ביוני – חגיגות יום ההולדת ה-90 לנשיא המדינה שמעון פרס בבנייני האומה שבירושלים. נציגים מישראל ומהעולם (בהם נשיא ארצות הברית לשעבר ביל קלינטון, הזמרת ברברה סטרייסנד, ראש ממשלת בריטניה לשעבר טוני בלייר) נכחו בחגיגות.
 7 ביולי – מטוס קרב מסוג F-16 התרסק בים התיכון מול חופי עזה, הטייס והנווט חולצו בשלום.
 9 ביולי – רון דרמר שגריר ישראל החדש בארצות הברית.
 24 ביולי – בבחירות לרבנות הראשית נבחרים הרב דוד לאו בנו של הרב ישראל מאיר לאו, והרב יצחק יוסף בנו של הרב עובדיה יוסף, לרבנים הראשיים לישראל.
 13 באוגוסט – סוללת כיפת ברזל שהוצבה באילת יירטה לראשונה רקטה שירו לעיר מחבלים אסלאמיסטים מחצי האי סיני.
 22 באוגוסט – סוללת כיפת ברזל שהוצבה בצפון יירטה לראשונה רקטת גראד שירו ארגוני ג'יהאד עולמי מלבנון אל אזור ראש הנקרה, נהריה ועכו.
 7 באוקטובר – הלוויית הרב עובדיה יוסף.
 22 באוקטובר – הבחירות לרשויות המקומיות בישראל.
 13 בדצמבר – הסופה אלקסה מכה בישראל - מדינת ישראל ואזורים נוספים ברחבי המזרח התיכון. הסערה גורמת לשיבושי תנועה ולהפסקות חשמל ברחבי המדינה וכתוצאה מהסופה נסגרים באופן זמני מספר כבישים (בהם נתיבי איילון), בתי ספר, ונמל התעופה הבינלאומי בן-גוריון. ירושלים משותקת לחלוטין כתוצאה מהשלגים כאשר נאמר לתושבים להישאר בבתיהם בעוד שהדרכים המובילות אל העיר חסומות.
 15 בדצמבר – חייל צה"ל נהרג באזור ראש הנקרה מאש שנפתחה לעברו על ידי חייל לבנוני.

הסכסוך הישראלי-פלסטיני
 14 במרץ – אדל ביטון בת ה-3 נפצעה אנושות מיידוי אבנים של מחבלים פלסטינים, על כביש 5 סמוך לאריאל.
 17 באפריל – שתי רקטות שנורו מסיני התפוצצו בשטחים פתוחים באזור אילת ולא גרמו נזק. שלוש רקטות נוספות התפוצצו בשטחים פתוחים באזור עקבה בירדן השכנה.
 30 באפריל – מחבל פלסטיני דקר למוות את הישראלי אביתר בורובסקי וחטף את נשקו.
 30 ביולי – המשא ומתן בין ישראל לפלסטינים (2013): סבב שיחות ראשון נערך בוושינגטון.
 13 באוגוסט – המשא ומתן בין ישראל לפלסטינים (2013): כמחווה של רצון טוב לרשות הפלסטינית ישראל משחררת לחופשי 26 אסירים פלסטינים אשר מרביתם (17 מהאסירים) נשפטו על רצח ממניע לאומני, ומיעוטם על סיוע לרצח.
 20 בספטמבר – רצח תומר חזן - חייל צה"ל בן 20 מבת-ים נחטף ונרצח סמוך לקלקיליה לצורכי מיקוח. גופתו התגלתה בבור מים לאחר יומיים והחוטף נעצר על ידי השב"כ.
 22 בספטמבר – חייל צה"ל, גל קובי, בן 20 מטירת כרמל, נהרג מירי צלף פלסטיני סמוך למערת המכפלה בחברון.
 5 באוקטובר – ילדה כבת 9 נפצעה קל מירי מחבל ביישוב פסגות.
 11 באוקטובר – שני מחבלים חדרו לכפר נופש בצפון בקעת הירדן ורצחו את אל"ם שריה (יה יה) עופר בגרזנים ומוטות ברזל. אשתו נפצעה באורח קל-בינוני.
 17 באוקטובר – פלסטיני נהוג במחפרון התפרץ אל בסיס צבאי, צפונית לירושלים. חייל אחד נפצע קל בניסיון הפיגוע והמחבל נורה ונהרג.
 31 באוקטובר – חמישה לוחמי הנדסה קרבית נפצעו בפיצוץ מטען חבלה במהלך חישוף מנהרת טרור בגבול רצועת עזה.
 7 בנובמבר – בשתי תקריות נפרדות מסכלים לוחמי מג"ב וצה"ל פיגוע ירי בצומת תפוח ופיגוע דקירה במחסום הקיוסק בגזרת בית לחם, שני המחבלים נהרגו מירי הלוחמים.
 13 בנובמבר – חייל צה"ל, עדן אטיאס, נרצח בפיגוע דקירה בקו 823 בעפולה, על ידי פלסטיני בן 16 ששהה בארץ באופן בלתי-חוקי. הרוצח נלכד והוגש נגדו כתב אישום.
 26 בנובמבר – הימ"מ, במבצע משותף עם צה"ל והשב"כ, הרג באזור יטא שבהר חברון 3 מחבלים פלסטינים מחוליית טרור סלפית ג'יהאדית שתכננה לבצע שורת פיגועי ירי ומטעני חבלה.
 22 בדצמבר – נמנע פיגוע טרור בקו 240 בבת ים בזכות עירנותו של נוסע. באוטובוס נמצא תיק חשוד ובו מטען חבלה, הנהג הורה לנוסעים לרדת מהאוטובוס והזעיק את משטרת ישראל. המטען מתפוצץ אחרי שהאוטובוס פונה ושוטר סיור נפצע קל.
 24 בדצמבר – אזרח עובד צה"ל נרצח בפיגוע ירי כאשר נורה בציר הוברס סמוך לרצועת עזה על ידי צלף טרור פלסטיני.

העימות בין ישראל לציר איראן-סוריה-חזבאללה 
 25 באפריל – חיל האוויר הישראלי מיירט מזל"ט של ארגון החזבאללה מול חופי חיפה.
 5 במאי – מטוסים ישראלים תקפו משלוחי טילים מדגם פאתח 110 אשר נשלחו מאיראן ויועדו לחזבאללה. התקיפה בוצעה במספר מוקדים, הבולט שבהם נמל התעופה הבינלאומי של דמשק. בעקבות התקיפה איימה סוריה במלחמה.

נפטרו 

(:קטגוריה:ישראלים שנפטרו ב-2013)

קישורים חיצוניים

הערות שוליים